วายจีเอ็มเอ็ม

บริษัท วายจีเอ็มเอ็ม จำกัด () เป็นบริษัทค่ายเพลงไทยที่เกิดจากการร่วมทุนกันของสองค่ายเพลงคือ จีเอ็มเอ็ม แกรมมี่ของไทย และวายจีเอนเตอร์เทนเมนต์ของเกาหลีใต้ โดยได้จดทะเบียนต่อกรมพัฒนาธุรกิจการค้า เมื่อวันที่ 8 เมษายน พ.ศ. 2564 ด้วยทุนจดทะเบียน 200 ล้านบาท สำนักงานของบริษัทตั้งอยู่ที่อาคารจีเอ็มเอ็ม แกรมมี่ เพลส ถนนอโศกมนตรี แขวงคลองเตยเหนือ เขตวัฒนา กรุงเทพมหานคร มีผู้แทนจากจีเอ็มเอ็มแกรมมี่ และวายจี ฝ่ายละ 3 คนเป็นกรรมการ โดยทางจีเอ็มเอ็ม แกรมมี่ ถือหุ้นใหญ่ 51% ส่วนวายจี ถือหุ้น 49%

วายจีเอ็มเอ็มมีวัตถุประสงค์เพื่อพัฒนาศิลปินระดับโลกแบบครบวงจร นอกจากนี้ยังเพื่อจัดคอนเสิร์ต ละครเวที การแสดงต่าง ๆ หลังจากนั้นในวันที่ 27 กันยายน พ.ศ. 2564 ทางบริษัทก็ได้เปิดรับออดิชั่นศิลปินไอดอลเป็นครั้งแรก ต่อมาวันที่ 21 มีนาคม พ.ศ. 2565 ทางค่ายก็ได้เปิดโปรเจ็กต์ใหญ่ในชื่อ YG”MM Boy Audition 2022

อ้างอิง

แหล่งข้อมูลอื่น 
 
 
 

ค่ายเพลงไทย
ค่ายเพลงเกาหลีใต้